Коми Республикаын кос да жар поводдя вöсна, а сiдзжö сы могысь, медым видзны йöзöс пöжаръясысь, 2010 вося сора тöлысь 16 лунсянь регионса муниципалитетъясын гражданалысь вöръястi ветлöмсö лои дзескöдöма

Коми Республикаса Юралысь 270-р №-а лöсялана тшöктöм кырымалiс 2010 во сора тöлысь 16 лунö.

Княжпогост, Койгорт, Луздор, Сыктыв, Сыктывдiн, Мылдiн, Удора, Емдiн, Кулöмдiн районъясса да «Сыктывкар» кар кытшлöн муниципальнöй юкöнса вöръястi ветлöмсö мыйтакö кад вылö лоö дзескöдöма.

Коми Республикаса вöр комитетлы Коми Республикаса пытшкöс делöяс министерствокöд да Россияса МЧС Коми Республикаын медшöр веськöдланiнкöд öтув тшöктöма патрулируйтны тайö мутасъяслöн вöр туйясын пыранiнъяссö.

Муниципальнöй юкöнъяслöн меставывса асвеськöдлан органъяслы тшöктöма котыртны удж сы серти, медым граждана омöльджыка ветлiсны вöрö, да Коми Республикаса печать да юöр сетан агентствокöд öтув юöртны олысьяслы вöръясын лоöм пöжаръяс йылысь.

Тшöктöм олöмö пöртöм бöрся видзöдны Коми Республикаса Юралысьöс вежысь Иван Поздеевлы.